Nafarroako Parlamentuko Eledunen Batzarrak, 2020ko irailaren 28an egindako bilkuran, honako adierazpen hau onetsi zuen:

Nafarroako Parlamentuak Castejongo Trenasa enpresa ixtearen aurka dagoela adierazi du, enpresak ekoizteko gaitasuna duelako eta itxierak eskualdeko garapen ekonomiko eta sozialean eragin handia duelako.

Nafarroako Parlamentuak uste du beharrezkoa dela Nafarroako Gobernuak esku hartzea enplegu-erregulazioko espedientea eta Castejongo Trenasa enpresaren itxiera saihesteko, eta, beraz, 110 lanpostu galtzea eragozteko.

Nafarroako Parlamentuak elkartasuna adierazten die ukitutako langileei eta haien familiei, eta konpromisoa hartzen du, bere eskumenen esparruan, enpresaren itxiera eta langileen kaleratzea saiheste aldera ekiteko.

Nafarroako Parlamentuak beharrezkotzat eta premiazkotzat jotzen du Lan Erreforma indargabetzea, negozio-gaitasuna duten enpresen ekoizpen-jarduera ixtea/etetea ahalbidetzen baitu”. (10-20/DEC-00082).

Iruñean, 2020ko irailaren 28an

Lehendakaria: Unai Hualde Iglesias